Janne Saarinen

Janne Johannes Saarinen (født 28. februar 1977 i Esbo i Finland) er en finsk tidligere fotballspiller.

Saarinen begynte sin karriere som midtbanespiller i HJK Helsinki, hvor han også debuterte i den finske ligaen i 1993. I 1997 ble han solgt til IFK Göteborg, men på grunn av mange skader ble det bare tre kamper i allsvenskan. Etter to år vendte Saarinen tilbake til HJK hvor han ble omskolert til forsvarsspiller. Han fikk stor fremgang som forsvarsspiller, og i 2001 ble han hentet til Rosenborg. I 2003 forlot han Rosenborg til fordel for det tyske bundesligalaget 1860 München. Han lyktes ikke å spille seg til fast plass i klubben, og året etter gikk han til FC København. I 2006 dro han tilbake til Finland for å spille for FC Honka, og i 2008 og 2009-sesongen spilte han for BK Häcken hvor han var med på å rykke opp til allsvenskan.

Saarinen debuterte for  i en landskamp mot  16. august 2000, og totalt spilte han 42 landskamper.

Meritter 
 Den finske cupen: 1993, 1996, 2000
 Tippeligaen: 2001, 2002
 Royal League: 2004-05

Eksterne lenker 
 
  Finlands fotbollsförbund
  Biografi på BK Häckens officiella webbplats

Finske fotballspillere
Fotballspillere for HJK Helsinki
Fotballspillere for IFK Göteborg
Fotballspillere for Rosenborg BK
Fotballspillere for TSV 1860 München
Fotballspillere for FC København
Fotballspillere for FC Honka
Fotballspillere for BK Häcken
Fødsler i 1977